|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА**ГРАДОНАЧЕЛНИК**Број: V-352-522/2022 Дана: 09. 08. 2022. године К и к и н д а |
| Трг српских добровољаца 12, 23300 Кикинда, тел 0230/ 410- 105, e-mail:gradonacelnik@kikinda.org.rs |

На основу члана 60. Статута града Кикинде (,,Службени лист града Кикинде“, број 4/2019) и Решења о образовању Комисије за одређивање сектора и закупаца тезги- кућица на манифестацији „37. Дани лудаје“ у Кикинди, број V-352-521/2022 од 05.08.2022. године (у даљeм тексту: Комисија), Комисија, расписује

**Ј А В Н И П О З И В**

**за одређивање сектора за закупце тезги- кућица**

**у оквиру манифестације ''37. Дани лудаје'' у Кикинди,**

 **од 15. до 18. септембра 2022. године**

**I ПОДНОСИЛАЦ ПРИЈАВЕ НА ЈАВНИ ПОЗИВ**

Подносиоци пријаве на јавни позив могу бити сва заинтересована физичка и правна лица регистрована за обављање одговарајуће делатности која доставе пријаву на Јавни позив за одређивање сектора за закупце тезги- кућица у оквиру манифестације ''37. Дани лудаје'' у Кикинди, од 15. до 18. септембра 2022. године, на локацији - Трг српских добровољаца у Кикинди.

**II ОДРЕЂИВАЊЕ СЕКТОРА**

Сва заинтересована физичка и правна лица биће распоређена, у односу на регистровану делатност, по следећим секторима:

1. **Сектор Б** (обухвата површину од угоститељског објекта ,,Twenty“ до зграде Пореске управе)

-производи од меда

-природна козметика

-домаћи производи у теглама

-сувенирнице

-уметничка дела

-продаја накита

-домаћи природни напици (безалкохолна пића, сокови)

-производи од коже

-аксесоари

-рукотворине

1. **Сектор Е** (обухвата површину од ,,Теленора“ до Градске пијаце)

-вашарски слаткиши

-други слатки програм

1. **Сектор Ф** (обухвата површину испред зграде Градске пијаце)

-текстил

-играчке

-разно

1. **Сектор И** (обухвата површину од Пореске управе до кафића ,,Банат бар“)

-цветни аранжмани

-винарије

-дестилерије

1. **Сектор Д** (обухвата површину од ,,Теленора“ до робне куће ,,Asia“)

-текстил

-играчке

1. **Сектор Ц** (обухвата површину централног дела пешачке зоне испред кладионице ,,Soccer Bet“)

-месни производи на жару (роштиљ)

**III ПРИЈАВА НА ЈАВНИ ПОЗИВ**

Затворена коверта са пријавом на јавни позив обавезно садржи:

- Пријаву правног лица (Образац 1) или Пријаву физичког лица (Образац 2) у којој се попуњавају следећи подаци: име и презиме подносиоца пријаве, ЈМБГ, поштански број и место, адреса, општина/ град, контакт телефон, емаил адреса, назив и седиште фирме (адреса), матични број МБ \*, порески идентификациони број ПИБ\* и број регистрованог пољопривредног газдинства БПГ \* (уколико пријаву подносе правна лица), врста робе за планирану продају и/ или излагање, број неопходних места за постављање тезги- кућица (изражен у бројевима и/ или квадратним метрима), потпис подносиоца пријаве, изјаву у складу са законом и градском одлуком о дану подношења захтева за закуп тезги- кућица.

- Прилоге уз образац пријаве: фотокопију личне карте или очитану личну карту, решење из АПР-а о упису у регистар за одговарајућу делатност (фотокопија)\*, потврду о активном статусу у регистру пољопривредних газдинстава\* (уколико пријаву подносе правна лица) и изјаву о врсти робе са таксативно наведеним типом робе који се продаје и/ или излаже (Образац 3).

Обавезно доставити попуњен и својеручно потписан образац пријаве (Образац 1 за правна лица или Образац 2 за физичка лица) који се налазе у прилогу јавног позива.

**IV НАЧИН ДОСТАВЉАЊА ПРИЈАВА**

Сва заинтересована физичка и правна лица пријаву на јавни позив могу доставити у писаном облику:

1. редовном поштом која стиже до назначеног рока пријаве или препорученом поштом послатом последњег дана рока, у затвореној коверти с напоменом **''ПРИЈАВА ЗА ОДРЕЂИВАЊЕ СЕКТОРА ЗА ЗАКУПЦЕ ТЕЗГИ- КУЋИЦА НА МАНИФЕСТАЦИЈИ ,,37. ДАНИ ЛУДАЈЕ 2022“ У КИКИНДИ – НЕ ОТВАРАТИ'',** на адресу: Градска управа града Кикинде, Трг српских добровољаца 12, 23300 Кикинда;

2. лично предајом, достављањем комплетне пријаве са прилозима на Писарници Градске управе града Кикинде (шалтер бр. 2)

или

3. електронским путем, достављањем на емаил адресу: mihajlo.vekic@kikinda.org.rs, до 15: 30 часова последњег дана рока.

Рок за достављање пријава је 26. август 2022. године, за пријаве послате путем емаила истог дана до 15: 30 часова.

Неблаговремене пријаве неће бити отваране.

Непотпуне пријаве неће бити узете у разматрање.

**V НАЧИН И ПОСТУПАК РАДА КОМИСИЈЕ ПРИ ДОНОШЕЊУ ОДЛУКЕ**

Комисијско отварање пријава обавиће се 29. 08. 2022. године у 10: 00 часова у просторијама Градске управе града Кикинде – без присуства подносилаца пријава.

Комисија ће одабир корисника извршити на основу достављене документације и процене који корисници одговарају одређеном типу сектора, а на основу спецификације делатности и изјаве о типу робе за продају и/ или излагање.

Комисија задржава право да од подносилаца пријава према потреби затражи и додатну документацију и информације (телефонским путем).

Сектори и закупци одређују се закључком Градског већа града Кикинде, на предлог Комисије.

Комисија ће одабране кориснике телефонски обавестити о додељеном сектору у периоду од 29. до 31. августа 2022. године.

Обавештење о одабраним корисницима у оквиру сектора ће бити објављено на огласној табли у Услужном центру Градске управе града Кикинде и на интернет презентацији града Кикинде.

Корисник је обавезан да почев од дана обавештења о сектору од стране Комисије до 03. 09. 2022. године до 12: 00 часова плати накнаду за заузимање јавне површине и накнаду за одржавање јавне површине у Услужном центру града Кикинде или да телефонским путем затражи податке за уплату.

**Важне информације:** Јавни позив и обрасци пријаве за физичка и правна лица и образац изјаве о врсти робе могу се преузети у просторијама Услужног центра Градске управе града Кикинде, Трг српских добровољаца 12, шалтер број 4 и/ или преузети електронским путем на званичној интернет презентацији града Кикинде – [www.kikinda.org.rs](http://www.kikinda.org.rs)

За сва питања у вези са текстом јавног позива можете се обратити на емаил адресу: mihajlo.vekic@kikinda.org.rs и/ или на број телефона: 0230/410-230.